Spatalla (wolbosse en slangkoppies) is 'n genus wat hoort tot die familie Proteaceae. Die genus bevat 20 spesies en almal is inheems aan die Kaapse floraryk waar dit met die fynbos geassosieer word. Die spesies is almal klein struike. Die meeste spesies se status is bedreig volgens die IUBN-rooilys. In Engels staan die plantgenus as die spoons bekend. Spesies van die genus word hier gelys met hulle bewaringsstatus: Spatalla argentea Rourke – Silwerblaarwolbos – EN Spatalla barbigera Salisb. ex Knight – Fynblaarslangkoppie – NT Spatalla caudata (Thunb.) R.Br. – Wollerigehaarwolbos – EN Spatalla colorata Meisn. – Glansslangkoppie – EN Spatalla confusa (E.Phillips) Rourke – Wolbos – LC Spatalla curvifolia Salisb. ex Knight – Witsteelslangkoppie – NT Spatalla ericoides E.Phillips – Erikablaar slangkoppie – EN Spatalla incurva (Thunb.) R.Br. – Swaankopwolbos – LC Spatalla longifolia Salisb. ex Knight – Pienksteelslangkoppie – NT Spatalla mollis R.Br. – Wollerige slangkoppie – Seldsaam Spatalla nubicola Rourke – Medusaslangkoppie – NT Spatalla parilis Salisb. ex Knight – Prikkelslangkoppie – LC Spatalla prolifera (Thunb.) Salisb. ex Knight – Palmietslangkoppie – EN Spatalla propinqua R.Br. – Slapwolbos – EN Spatalla racemosa (L.) Druce – Slankslangkoppie – NT Spatalla salsoloides (R.Br.) Rourke – Kinkelslangkoppie – CR Spatalla setacea (R.Br.) Rourke – Naaldblaarslangkoppie – LC Spatalla squamata Meisn.